jkorsvik/nowiki_second_scrape_merged huggingface dataset:
Yelang

Yelang (kinesisk: 夜郎; pinyin: Yèláng) var i den kinesiske oldtid et mindre kongedømme i det som i dag er provinsen Guizhou. 
Riket er kjent for sin konge som innbilte seg at hans rike var det største i hele verden. Han spurte en utsending fra Han-dynastiet: «Så hva er størst, Yelang eller Han?». Dette er blitt til et kinesisk ordtak: «Yelang tenker for stort om seg selv» (夜郎自大, Yèláng zì dà).
Yelang lå i den sørvestlige utkant av Han-dynastiets interesseområde. Dynastiets handelsinteresser i området var ikke stor, skjønt rundt år 135 forsøkte man å utforske mulige handelsveier der. De viste seg ikke som særlig lukrative. Han-dynastiet etablerte noen kommanderier i dets nærhet, og tildelte kongene av Yelang og av Dian høye titler. Men kinesernes kontakt med området forble episodisk og overflatisk.


== Litteratur ==
Yü Ying-shih: «Han Foreign Relations», i The Cambridge History of China, Vol. I: The Ch'in and Han Empires, 221 B.C. – A.D. 220, Cambridge: Cambridge University Press, 1986, s. 446-460
Terence Trent D’Arby

Sananda Francesco Maitreya (født Terence Trent Howard 15. mars 1962 på Manhattan, New York) bedre kjent under sitt tidligere artistnavn Terence Trent D'Arby, er en amerikansk singer-songwriter. Han spiller også flere musikkinstrumenter, og produserer sine egne musikkalbum.
Han ga ut debutalbumet Introducing the Hardline According to Terence Trent D'Arby 13. juli 1987, som ble den best kjente og mest suksessfulle utgivelsen. Albumet solgte over en million eksemplarer på de tre første dagene etter utgivelsen. Albumet ga singlene If You Let Me Stay, Wishing Well, Dance Little Sister, og Sign Your Name, som alle ble hits. Totalsalget på albumet ble over 12 millioner eksemplarer. Maitreya mottok en Grammy Award for «Best R&B Vocal Performance» for albumet. Oppfølgeralbumet Neither Fish Nor Flesh: A Soundtrack of Love, Faith, Hope & Destruction fra 1989, solgte over to millioner eksemplarer.Han skiftet navn offisielt til Sananda Maitreya 4. oktober 2001.


== Diskografi ==
1987 – Introducing the Hardline According to Terence Trent D'Arby
1989 – Terence Trent D'Arby's Neither Fish Nor Flesh (A Soundtrack of Love, Faith, Hope & Destruction)
1993 – Terence Trent D'Arby's Symphony or Damn* (*Exploring the Tension Inside the Sweetness)
1995 - Terence Trent D'Arby's Vibrator
2001 – Wildcard! (utgitt på nytt i 2002 som Terence Trent D'Arby's Wildcard! – The Jokers' Edition)
2005 – Angels & Vampires – Volume I (kun tilgjengelig via nettbutikken hans)
2006 – Angels & Vampires – Volume II (kun tilgjengelig via nettbutikken hans)
2009 – Nigor Mortis (kun tilgjengelig via nettbutikken hans)
2011 – The Sphinx (kun tilgjengelig via nettbutikken hans)
2013 – Return to Zooathalon (kun tilgjengelig via nettbutikken hans)
2015 – The Rise Of The Zugebrian Time Lords (kun tilgjengelig via nettbutikken hans)


== Referanser ==


== Eksterne lenker ==
Offisielt nettsted 
(en) Terence Trent D'Arby – kategori av bilder, video eller lyd på Commons 
(en) Terence Trent D'Arby på Internet Movie Database 
(en) Terence Trent D'Arby hos The Movie Database 
(en) Terence Trent D'Arby hos Behind The Voice Actors 
(en) Terence Trent D'Arby på Apple Music 
(en) Terence Trent D'Arby på Discogs 
(en) Terence Trent D'Arby på Discogs 
(en) Terence Trent D'Arby på MusicBrainz 
(en) Terence Trent D'Arby på MusicBrainz 
(en) Terence Trent D'Arby på Spotify 
(en) Terence Trent D'Arby på Songkick 
(en) Terence Trent D'Arby på Last.fm 
(en) Terence Trent D'Arby på AllMusic 
Terence Trent D'Arby på Facebook 
Terence Trent D'Arby på YouTube 
Terence Trent D'Arby på Myspace
Tyrkias Grand Prix 2009

Tyrkias Grand Prix 2009 var det syvende løpet i Formel 1-sesongen 2009. Det ble arrangert 7. juni på Istanbul Park i Istanbul, Tyrkia. 
Felipe Massa hadde vunnet de tre siste løpene i Tyrkia (2006, 2007, 2008), kun hans lagkamerat Kimi Räikkönen har også vunnet i Tyrkia i (2005), men da hos McLaren.


== Rapport ==
Kvalifiseringen ble vunnet av Sebastian Vettel foran Jenson Button og Rubens Barrichello. Regjerende verdensmester Lewis Hamilton ble slått ut i den første kvalifiserinsrunden.
I selve racet klarte ikke Vettel å beholde ledelsen, men falt ned til en tredjeplass, bak lagkamerat Mark Webber, og løpets vinner Jenson Button. Barrichello som startet på tredjeplass, måtte gi seg elleve runder før slutt. Nico Rosberg klatret fire plasser fra kvalifiseringen, og endte på en femteplass bak Jarno Trulli. Timo Glock var den sjåføren som klatret flest plasser, da han kjørte seg opp fra en 13.-plass fra kvalifiseringen til en åttendeplass og siste poeng, bare 0,7 sekunder bak polske Robert Kubica.


== Klassifisering ==


=== Kvalifisering ===
Biler som bruker KERS er markert med  *


=== Løpet ===
Biler som bruker KERS er markert med  *


== Referanser ==


== Eksterne lenker ==
(en) 2009 Turkish Grand Prix – kategori av bilder, video eller lyd på Commons
Tsakhiagijn Elbegdorzj

Tsakhiagijn Elbegdorzj (mongolsk: Цахиагийн Элбэгдорж, født 30. mars 1963) er en mongolsk politiker fra Det demokratiske parti og Mongolias president. Han ble valgt 24. mai 2009 og gjenvalgt 26. juni 2013. Han er den første presidenten i Mongolia som aldri har vært medlem av Det mongolske folkets revolusjonære parti. Elbegdorzj var en av lederne av den fredelige demokratiske revolusjonen i 1990, som avsluttet nesten 65 års kommuniststyre.


== Referanser ==
Skriver-prisen

Skriver-prisen er en dansk pris oppkalt etter forfatteren Esther Skriver, som var den første, som mottok prisen. Dette skjedde i november 1995. Prisen deles ut av det danske undervisningsdepartementet. Den kalles også Undervisningsministeriets læse-let-pris og er på DK 10 000.   
Skriver-prisen har til formål å hedre en særlig bemerkelsesverdig innsats for dansk litteratur, som tilgodeser leservennlighet ut fra språklig, innholdsmessig og grafisk tilgjengelighet, så verket både har litterære og pedagogiske kvaliteter. Det gjelder litteratur, som er skrevet for lesesvake barn, unge eller voksne.


== Liste over prisvinnere ==


== Eksterne lenker ==
«Tidligere vindere / Skriverprisen» (dansk). Børne- og Undervisningsministeriet. Besøkt 7. oktober 2020. 
Skriverprisen hos litteraturpriser.dk
Miguel Torres Gómez

Miguel Torres Gómez (født 28. januar 1986) er en spansk tidligere fotballspiller.
Gómez har spilt fotball siden 12-årsalderen som midtstopper og back i Real Madrid C og i Real Madrid B. Han tok steget opp til a-laget i juli 2007, og har siden spilt over 40 kamper for klubben. Gómez har også spilt flere kamper for Spanias U21-landslag.
Torres seniordebuterte mot Écija Balompié i Copa del Rey den 25. oktober 2006, da lagets ordinære forsvarerne Fabio Cannavaro, Cicinho og Míchel Salgado var ute med skader. Han spilte også i bortekampen mot samme lag da han kom inn som innbytter for Sergio Ramos. Ligadebuten kom mot Real Zaragoza da han fikk spille hele kampen. 
Under sesongen 2008/2009 har Torres fått mindre spilletid på grunn av at Real skaffet seg den argentinske venstrebacken Gabriel Heinze fra Manchester United.


== Referanser ==


== Eksterne lenker ==
(en) Miguel Torres Gómez – UEFA 
(en) Miguel Torres Gómez – Transfermarkt 
(en) Miguel Torres Gómez – WorldFootball.net 
(en) Miguel Torres Gómez – Soccerbase.com 
(en) Miguel Torres Gómez – FootballDatabase.eu 
(en) Miguel Torres Gómez – Soccerway 
(en) Miguel Torres Gómez – FBref 
(es) Miguel Torres Gómez – as.com 
Spillerstatistik Web Oficial de la Liga de Fútbol Profesional
Icke-officiell webbplats www.migueltorres.wetpaint.com
Litteraturkritikernes Lav

Litteraturkritikernes Lav (Litteraturkritikernes Laug) er en dansk forening av litteraturkritikere, som har en fast tilknytning til dansk trykt eller elektronisk presse. Lauget ble stiftet 3. mars 1966.
Det er foreningens formål «... å representere danske litteraturkritikere og ivareta deres interesser».
Laugets fremste oppgave er den årlige utdelingen av de to litteraturprisene Kritikerprisen og Georg Brandes-Prisen.
Kritikerprisen ble opprinnelig innstiftet av Forlæggerforeningen i 1957, men utpekingen av prismottakere ble fra 1971 overdradd til Litteraturkritikernes Lav. Den årlige prismottakeren finnes etter en uravstemning blant foreningens medlemmer. Prisen deles ut ifølge de nåværende regler «... for et verk, som er utkommet siden siste prisutdeling og hvis litterære kvalitet, gjør det fortjent til større offentlig oppmerksomhet» og «... for et verk, som i seg selv eller som ledd i et forfatterskap gjør seg fortjent til Kritikerprisen».
Georg Brandes-Prisen er grunnlagt av lauget selv i 1969. Prisen deles ut av et nedsatt utvalg og gitt «... til fremhevelse av et verk innen for dansk litteraturkritikk og -forskning».


== Eksterne lenker ==
Offisielt nettsted
Sola i ryggen

Sola i ryggen er det sjette studioalbumet av den trønderske countryrockegruppa Too Far Gone. 
Albumet kom ut i 2009.


== Sporliste ==
«Sola i ryggen» (Ola Buan Øien)
«Söta bror» (Børge Rømma/Ola Buan Øien)
«Din vei» (Thomas Henriksen/Ola Buan Øien/Roar Øien)
«Greit nok» (Ola Buan Øien/Roar Øien)
«Jostradamus» (Ola Buan Øien)
«Såmmårvalsen» (Børge Rømma/Roar Øien)
«Det lokte skit» (Børge Rømma/Roar Øien)
«Kjærlighet i lufta» (Børge Rømma/Ola Buan Øien)
«Et siste åndedrag» (Børge Rømma)
«Det har far min sagt» (Børge Rømma/Ola Buan Øien)
«Bærre din» (Thomas Henriksen/Børge Rømma/Ola Buan Øien)
«Stå sammen» (Ola Buan Øien)
«Kæm e du» (Magne Kollstrøm/Børge Rømma/Roar Øien)


== Medvirkende ==


=== Too Far Gone ===
Børge Rømma - sang, gitarer, banjo, kor, låtskriver
Roar Øien - steelgitar, dobro, trekkspill, kor, låtskriver
Ola Buan Øien - gitarer, mandolin, dobro, banjo, kor, låtskriver
Magne Kollstrøm - bassgitarer, kor, låtskriver
Anders Stensås - trommer


=== Andre medvirkende ===
Billy Gibson - munnspill på Kjærlighet i lufta
Paul Gelsomine - banjo på Greit nok
Rolf Hoff Baltzersen - kontrabass på Stå sammen
Thomas Henriksen - tangenter, perkusjon, låtskriver, produsent
Fred Zakariassen - Co-tekniker
Magnus Børmark - Co-tekniker
Björn Engelmann - mastring
Arild Hansen - foto
Rune Nordal - tekniker
Ronny Wikmark - tekniker
Orla-prisen

Orla-prisen er en dansk litteraturpris for barne- og ungdomsbøker oppkalt etter hovedpersonen i Ole Lund Kirkegaards barnebok Orla Frøsnapper. Prisen ble utdelt første gang i 2005 og gis til årets beste utgivelser innenfor en rekke kategorier på bakgrunn av en internettavstemming for barn og unge. Inntil 2007 kunne man innenfor hver kategori stemme blant årets ti mestselgende utgivelser. Fra 2008 kunne der stemmes over seks titler i hver kategori, nominert av både barn og voksne og ut fra utlånsstatistikker fra biblioteker. Vinnerne finnes av barnejuryer i alle fire kategorier.
Bak prisen står Danmarks Radios Barne- & Ungdomsavdeling og kampanjen Læselyst, som gjennomføres av det danske Kulturdepartementet, Undervisningsdepartementet  og Departementet for Familie- og Forbrukersaker. Dessuten deltar Forlæggerforeningen, Den danske Boghandlerforening, Danmarks Skolebibliotekarer, Bibliotekarforbundet og nettstedene Boggnasker.dk og Spørg Olivia.


== Mottakere ==


=== 2013 ===
Jørn Jensen: Hvor er Laura?


=== 2012 ===
Lene Kaaberbøl: Vildheks. Bind 1: Ildprøven


=== 2011 ===
Ikke utdelt


=== 2010 ===
Beste billedbok: Anders Morgenthaler: Carsten & Gittes Bedste Historier
Beste barnebok:  Mette Finderup: Emmy – den fedeste sommer, or not!
Beste fagbok: Jan Kjær: Taynikma – tegneskole
Beste fantasybok: Sascha Christensen: Den Ydmyge Amulet


=== 2009 ===
Beste billedbok: Elin Bing (Forfatter) & Dina Gellert: (Tegner) Bamses allergo'este bok
Beste barnebok: Tulle Sigbrand: Olivia
Beste ungdomsbok: Anders Johansen: Stjerneskælv
Beste fantasybok: Kenneth Bøgh Andersen: Dødens terning


=== 2008 ===
Beste billedbok: Jakob Martin Strid: Min mormors gebis
Beste barnebok: Manu Sareen: Iqbal Farooq og den sorte pjerrot
Beste ungdomsbok: Sanne Munk Jensen: En dag skinner solen også på en hunds røv
Beste tegneserie: Peter Madsen & Henning Kure: Valhalla, Muren


=== 2007 ===
Beste billedbok: Jens Vilstrup & Claus Riis: Duen Didrik – i dronningens tjeneste
Beste barnebok: Lene Kaaberbøl: Skyggeporten
Beste ungdomsbok: Dennis Jürgensen: Den gyldne by
Beste tegneserie: Merlin P. Mann & Jan Kjær: Taynikma – Skyggeskoven


=== 2006 ===
Beste billedbok: Flemming Quist Møller: Cykelmyggen og Dansemyggen
Beste barnebok: Kenneth Bøgh Andersen: Djævelens lærling
Beste ungdomsbok: Josefine Ottesen: Dæmonernes hvisken
Beste tegneserie: Albert Uderzo: Asterix – Da himlen faldt ned om ørerne!


=== 2005 ===
Beste billedbok: Katrine Hauch-Fausbøll (forfatter) & Sussi Bech (tegner): Kaj & Andrea – Hurra vi skal i skole
Beste barnebok: Dennis Jürgensen: Sagen om det blodige vampyrtrick
Beste ungdomsbok: Kenneth Bøgh Andersen: Himmelherren: Drengen med de violette øjne
Beste tegneserie: Don Rosa, Walt Disney Company: Hall of Fame


== Eksterne lenker ==
Orla Prisen
Ruralis

Ruralis – Institutt for rural- og regionalforskning er et nasjonalt forskningssenter som gir fakta, analyser, ideer og ny kunnskap om utviklingen i Bygde-Norge. Senteret ble opprettet i 1982, og het frem til 2017 Norsk senter for bygdeforskning. Det er en selvstendig forskningsstiftelse og har en bred samfunnsvitenskapelig kompetanse knyttet til flerfaglige bygdestudier. Senteret har lokaler på NTNUs universitetsområde på Dragvoll i Trondheim og et avdelingskontor i Oslo..


== Bakgrunn ==
Det var professor Reidar Almås som i 1982 opprettet senteret. Almås var i mange år ansatt som senterets leder. Etter at han ble pensjonist har han vært rådgiver ved senteret.


== Virksomhet ==
Ruralis er et av de ledende bygdesosiologiske fagmiljøene i Europa og instituttet er tilknyttet International Rural Sociology Association (IRSA), som er den internasjonale bygdesosiologiorganisasjonen.
Bygdeforskerne jobber med samfunnsvitenskapelige og tverrfaglige spørsmål, særlig innenfor følgende tema:  

Lokalsamfunn i bygd og by
Ressursforvaltning
Næringsutvikling
Kommune og region – samhandling bygd og by


== Styre ==
Senterets styre er satt sammen av medlemmer oppnevnt av Norges forskningsråd, NTNU, Norges Bondelag, Norsk Bonde- og Småbrukarlag og Norsk Landbrukssamvirke samt egne ansatte.


== Ansatte ==
Per 2022 er Svein Frisvoll direktør for Ruralis. Senteret har i tillegg rundt 30 vitenskapelig ansatte med bakgrunn i sosiologi, statsvitenskap, geografi, sosialantropologi, agronomi, helsefag, bedriftsøkonomi og fiskerifag.


== Økonomi ==
Driften finansieres av Norges forskningsråd, offentlig forvaltning, aktører i næringslivet, ulike organisasjoner og flere internasjonale kilder som EU og Nordisk ministerråd.   


== Referanser ==


== Eksterne lenker ==
Ruralis Arkivert 9. februar 2007 hos Wayback Machine.
Qilüe

Qilüe (kinesisk: 七略; pinyin: Qīlüè, Wade-Giles: Ch’i-lüeh; «de syv oversikter») fra år 6 f.Kr. er den eldste kjente bibliografi over kinesisk litteratur. Den er satt sammen av Liu Xin (刘歆, 46 f.Kr. til 23 e.Kr.) fra Han-dynastiets tid. 
Verket Qilüe ble i det vesentligste inkorporert i Hanshus litteraturkatalog (30 e.Kr.), som ble grunnlaget for beskrivelsen av det keiserlige bibliotek.


== Litteratur ==
Michael Loewe (red.): Early Chinese texts: a bibliographical guide. Berkeley 1993
Otto Benzons Forfatterlegat

Otto Benzons Forfatterlegat er et legat til minne om Georg Brandes, stiftet og oppkalt etter dramatiker og medisinalfabrikant Otto Benzon. Legatet kalles derfor også for Georg Brandes Legatet eller Georg Brandes Fødselsdagslegat. Legatet administreres av et styre, men utdelingen foretas av én person, en utdeler, som er utpekt for en 7-års periode. Legatet deles normalt ut på Georg Brandes fødselsdag den 4. februar.


== Mottakere av legatet ==


== Eksterne lenker ==
litteraturpriser.dk
Hanshu yiwenzhi

Hanshu yiwenzhi (kinesisk: 汉书·艺文志), eller Hanshus litteraturkatalog, er den bibliografiske delen av  Det tidlige Han-dynastis historie av den viktige kinesiske historiker Ban Gu (班固, 32–92) – han fullførte det historieverk om Han-riket som hans far hadde påbegynt. Katalogen utgjør den 30. enkeltdel (juan) i historieverket.
Et viktig forarbeid for denne bibliografien ble gjort av Liu Xin (刘歆, 46 f.Kr. til 23 e.Kr.), som med verket Qilüe hadde beskrevet det keiserlige biblioteks samlinger.Katalogen gir blant annet viktig informasjon om de forskjellige kinesiske åndsstrømninger i tiden før Qin-dynastiet  («de ni strømninger»); litteratur om dem foreligger bare i spredte og fragmentariske skrifter.


== Eksempel: Zhuangzi ==
Nedtegnelsene om det filosofiske verk Zhuangzi (莊子) lyder slik: «五十二篇。名周，宋人。» Derav kan det utledes at forfatteren av katalogen var kjent med en versjon i 52 kapitteler (pian), i stedet for den nå utbredte versjon på 33 kapittel utferdiget av Guo Xiang (郭象). Som forfatterens fornavn angis Zhou (周), og til sist får man vite at han stammet fra staten Song (宋).


== Litteratur ==
Michael Loewe (red.): Early Chinese texts: a bibliographical guide. Berkeley 1993


== Referanser ==
Anders Clemens Øien

Anders Clemens Øien (født 6. mai 1976) er en norsk prisvinnende gitarist, opprinnelig fra Stange, senere Vikersund, bosatt i Barcelona.
Som ung gikk han ved St. Hallvard videregående skole i Drammen.
Han studerte ved Norges musikkhøgskole under Jan Danielsen, 
ved Koninklijk Conservatorium i Haag under Zoran Dukic, og 
Escola de musica Luthier i Barcelona under Alex Garrobé og Sadahiro Otani.
I 2004 spilte han Joaquín Rodrigos Concierto de Aranjuez med Trondheim Symfoniorkester.
Debuten med Oslo Filharmoniske Orkester kom i 2009.
Den senere tid turnerende med gitaristen Thomas Kjekstad.
Han har gitt ut flere plater.
Hans bestefar er organisten Anfinn Øien.


== Premier ==
Andrés Segovia Guitar Competition i Granada.  Spesialpris (10 000 kroner) i 2002.  Hovedpris (100 000 kroner) i 2003.
Rikskonsertenes INTRO-program 2003.


== Utgivelser ==
Romanza (Finnskogen kulturverksted, 2004).  Trettito svisker.  Utgitt igjen (Nordic Sounds, 2008).
Sonatas (Nordic Sounds, 2006)
Recuerdos de Tárrega (Nordic Sounds, 2008)
Fernando Sor (Nordic Sounds, 2012)


== Referanser ==
KIL Supporterklubb

KIL Supporterklubb er Kongsvinger IL Toppfotball sin supporterklubb. Supporterklubben ble stiftet 16. februar 1977, og regnes som Norges eldste supporterklubb uten noen form for navnbytte eller pauser. Lederen i 2016 er Kim Michaelsen
Supporterklubben har sitt eget felt på Gjemselund Stadion, felt J, nærmest klubbhuset.
KIL Supporterklubb arrangerer også bussturer til ulike bortekamper.


== Referanser ==


== Eksterne lenker ==
KIL Supporterklubbs offisielle hjemmeside
Skriv om Supporterklubb ved 30-årsjubileum 2007
Kongsvinger IL Toppfotballs hjemmeside
Gary Numan

Gary Anthony James Webb (født 8. mars 1958 i Hammersmith, London) er en engelsk sanger og komponist, best kjent som Gary Numan.
Numan regnes som en av pionerene innen kommersiell elektronisk musikk, og har blitt kalt «Kongen av synthpop». Han er kjent for sangene «Are 'Friends' Electric?» og «Cars» fra 1979. Begge singlene har toppet lister i flere land og solgte til gullplate i Storbritannia. The Pleasure Principle (1979), som var Numans første musikkalbum under eget navn, gikk til topps på albumlisten i Storbritannia, og nådde 16.-plass i USA. Han var frontfigur i Tubeway Army, fra 1976 til 1979, før han gikk solo.


== Diskografi ==
1978: The Plan (med Tubeway Army)
1979: Replicas (med Tubeway Army)
1979: The Pleasure Principle (solo-debutalbum)
1980: Telekon
1981: Dance
1982: I, Assassin
1983: Warriors
1984: Berserker
1985: The Fury
1986: Strange Charm
1988: Metal Rhythm (New Anger i USA)
1991: Outland
1992: Machine + Soul
1994: Sacrifice (Dawn i USA)
1997: Exile
2000: Pure
2006: Jagged
2011: Dead Son Rising
2013: Splinter (Songs from a Broken Mind)
2017: Savage (Songs from a Broken World)
2021: Intruder


== Referanser ==


== Eksterne lenker ==
Offisielt nettsted 
(en) Gary Numan – kategori av bilder, video eller lyd på Commons 
(en) Gary Numan – galleri av bilder, video eller lyd på Commons 
(en) Gary Numan på Internet Movie Database 
(en) Gary Numan hos The Movie Database 
(en) Gary Numan på Discogs 
(en) Gary Numan på Discogs 
(en) Gary Numan på MusicBrainz 
(en) Gary Numan på Spotify 
(en) Gary Numan på Songkick 
(en) Gary Numan på Last.fm 
(en) Gary Numan på Genius — sangtekster 
(en) Gary Numan på AllMusic 
Gary Numan på Twitter 
Gary Numan på Facebook 
Gary Numan på YouTube 
Gary Numan på Myspace
Skei Hotel

Skei Hotel er et hotell som ligger ved Jølstravatnet i Skei i Jølster. Hotellet er medlem av Thon Hotels og har vært familiedrevet siden det ble grunnlagt av Tollef Gabrielson Skrede i 1889. 
Hotellet har 129 rom og 250 senger. Det har gjennomgått en lang rekke ombygginger og utvidelser, senest vinteren 2006/2007 da hotellet fikk den største enkeltstående utvidelsen med bl.a. ny kurs- og konferanseavdeling.


== Eksterne lenker ==
Hjemmeside Skei Hotel Arkivert 9. oktober 2013 hos Wayback Machine.
Hjemmeside Best Western Hotels
Oslo Kammerkor

Oslo Kammerkor er et av Norges ledende kor. Siden 2005 har Håkon Daniel Nystedt vært kunstnerisk leder og dirigent. Koret består av 24 sangere, en blanding av profesjonelt skolerte sangere og amatører med solid korbakgrunn. Oslo Kammerkor har samarbeidet med mange av Norges fremste musikere og artister gjennom en rekke konserter, plateutgivelser og radio- og TV-opptredener.
Oslo Kammerkor ble stiftet av Grete Pedersen i 1984. 
Koret er kjent for sin allsidighet og evne til å variere mellom ulike sjangere – og har såvel gregoriansk og klassisk musikk som folkemusikk og jazz på repertoaret. Mest anerkjent er kanskje koret blitt for sin banebrytende utforskning av den vokale folkemusikken. Den gamle kvedertradisjonens enstemte religiøse folketoner er bragt inn i korsammenheng på en helt ny måte. Dette har resultert i platene Dåm og Bergtatt i samarbeid med kvederne Berit Opheim og Sondre Bratland. I den senere tid har koret videreført arbeidet med kvedertrasisjonen og folketonene, og skapt nye kunstneriske uttrykk i møtet mellom folkemusikken og den sakrale, klassiske kormusikken. På produksjonen Strid (2011) presenterer koret noen av disse møtene, i samarbeid med blant andre Kirsten Bråten Berg og Sondre Bratland.
Oslo Kammerkor har flere turneer og festivalbesøk i inn- og utland bak seg. Koret besøkte USA i 2007 og 2009, Italia i 2008, Japan i 2005 og 2008, Tyskland i 1987, 1989 og 2002, Baltikum i 1991, 1993 og 1996, og Frankrike i 1996, 2001 og 2002. Under EUs kulturbymønstring i København i 1996 representerte Oslo Kammerkor Norge. I september 2000 turnerte koret i Palestinsk område og Israel på oppdrag av Utenriksdepartementet. I tillegg kommer en rekke andre besøk i Danmark og Sverige. Koret har deltatt på festivaler og festspill over hele Norge, blant annet på OL på Lillehammer, Kirkens tusenårsjubileum på Moster i 1995, folkemusikkfestivalene i Bø og Førde, Kongsberg Jazzfestival, Kirkefestspillene i Kristiansand, Olavsfestdagene i Trondheim og en rekke ganger på Oslo Internasjonale Kirkemusikkfestival.
Oslo Kammerkor har også gjennom opptredener støttet flere ideologiske og humanitære prosjekter som «Krafttak for kreft» (TV-aksjonen 1998), «Lys i Mørke»-aksjonen i Oslo (Kirkens Bymisjon), åpning av dagsenter for HIV-smittede i Oslo (Kirkens Bymisjon) og «Artistdugnad» i Oslo domkirke til støtte for flyktningene i det tidligere Jugoslavia.
Märkischer Kreis

Märkischer Kreis er en krets i Regierungsbezirk Arnsberg i den tyske delstaten Nordrhein-Westfalen. I denne kretsen ligger blant annet byene Altena og Lüdenscheid.


== Referanser ==


== Eksterne lenker ==
Offisielt nettsted 
(en) Märkischer Kreis – kategori av bilder, video eller lyd på Commons 
(en) Märkischer Kreis – galleri av bilder, video eller lyd på Commons
Møre ungdomsskule Herøy

Møre ​barne- og ungdomsskule, tidligere Møre ungdomsskule Herøy er en kristen friskole som ligger i Dragsund i Herøy kommune. Oppstart for skolen var høsten 2005 i Hydrakraftbygget. Skolen starta da med 8. og 9. klasse. Skolen har skaffet seg eget skolehus, like ved legesenteret i Myrvåg. Skolehuset var innflyttingsklart høsten 2007, og fikk gymsal våren 2009. Denne våren fikk skolen også godkjenning for å drive barneskole og dermed nytt navn.


== Eksterne lenker ==
Offisielt nettsted